
Text rozhodnutia
Súd: Krajský súd Bratislava Spisová značka: 5Scud/68/2012 Identifikačné číslo súdneho spisu: 2012200059 Dátum vydania rozhodnutia: 29. 11. 2012 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2012:2012200059.1 Uznesenie Krajský súd v Bratislave v právnej veci navrhovateľky B. C., bytom K. XXXX/XX, S. XX - Ř., Č. Q., proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 20.12.2011 žiadala preskúmať rozhodnutie odporkyne číslo XXX XXX XXXX X zo dňa 20.10.2011, ktorým odporkyňa znížila sumu invalidného dôchodku od 1. decembra 2011 na 100,70 eur mesačne. Odporkyňa dňa 14.2.2012 vydala rozhodnutie, ktorým zrušila napadnuté rozhodnutie číslo XXX XXX XXXX X zo dňa 20.10.2011 a rozhodla tak, že navrhovateľke od 1. decembra 2011 naďalej patrí invalidný dôchodok v sume 180,50 eur mesačne, čím navrhovateľke celkom vyhovela. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:2012200059.1 (dáta aktuálne k 31. 10. 2026). Záväzné je znenie zverejnené súdom.




